UBER ระดมทุนขาย IPO ทะลุ 8 พันล้านดอลลาร์ จับตาเข้าเทรดตลาดนิวยอร์กวันนี้!
UBER ระดมทุนขาย IPO ทะลุ 8 พันล้านดอลลาร์ จับตาเข้าเทรดตลาดนิวยอร์กวันนี้!
UBER ระดมทุนขาย IPO ทะลุ 8 พันล้านดอลลาร์ จับตาเข้าเทรดตลาดนิวยอร์กวันนี้!
10 พ.ค. 2562

บริษัท อูเบอร์ เทคโนโลยีส์ อิงค์ (UBER) ผู้ให้บริการรถโดยสารรับส่งผ่านแอปพลิเคชัน ระดมทุนได้ 8.1 พันล้านดอลลาร์ ในการเสนอขายหุ้นต่อสาธารณชนเป็นครั้งแรก (IPO) หลังกำหนดราคาหุ้นใกล้ระดับต่ำสุดของช่วงราคาเสนอขาย ทั้งนี้ แถลงการณ์ของบริษัทระบุว่า อูเบอร์เสนอขายหุ้นจำนวน 180 ล้านหุ้น ที่ราคาหุ้นละ 45 ดอลลาร์ หลังเสนอขายในช่วงราคา 44-50 ดอลลาร์ต่อหุ้น
โดยจากจำนวนหุ้นที่เหลืออยู่หลังการเสนอขายนั้น ด้วยราคา IPO ที่ระดับดังกล่าวทำให้มูลค่าตลาดของอูเบอร์อยู่ที่ 7.55 หมื่นล้านดอลลาร์ ต่ำกว่ามูลค่าตลาดของบริษัทก่อนทำ IPO ที่ 7.6 หมื่นล้านดอลลาร์ และมูลค่าที่ปรับลดลงแล้ว (fully diluted value) รวมหุ้นที่จำกัดสิทธิ และหุ้นอื่นๆ อาจจะอยู่ที่ประมาณ 8.2 หมื่นล้านดอลลาร์
ทั้งนี้ อูเบอร์หวังที่จะหลีกเลี่ยงความปั่นป่วนเหมือนกับในสัปดาห์แรกๆ ของการซื้อขายหุ้นลิฟต์ อิงค์ (Lyft Inc.) ผู้ให้บริการรถร่วมเดินทาง ซึ่งเป็นคู่แข่งรายสำคัญของอูเบอร์ โดยราคาหุ้น Lyft ร่วงต่ำกว่าราคา IPO ที่ 72 ดอลลาร์ภายในไม่กี่วันหลังเข้าจดทะเบียนในตลาด และ เมื่อวานนี้ ราคาหุ้น Lyft ปิดต่ำกว่าราคา IPO อยู่ 23%
อนึ่ง Uber ประกาศราคาหุ้น IPO สุดท้ายก่อนจะนำบริษัทเข้าซื้อขายในตลาดหลักทรัพย์นิวยอร์กคืนวันนี้ (10 พฤษภาคม 2019) โดยกำหนดราคาหุ้นที่ 45 ดอลลาร์ต่อหุ้น จากกรอบราคาที่กำหนดไว้ 44-50 ดอลลาร์ ทำให้บริษัทระดมทุนเพิ่มได้จากไอพีโอนี้ 8,100 ล้านดอลลาร์
โดยก่อนหน้านี้ Uber ถูกจับตามองว่าจะเป็นไอพีโอหุ้นเทคโนโลยีขนาดใหญ่ของปี เนื่องจากบริษัทมีมูลค่ากิจการจากการเพิ่มทุนสูง โดยที่ราคานี้ทำให้ Uber มีมูลค่ากิจการตามราคาหุ้น 82,400 ล้านดอลลาร์